Pelecanus conspicillatus

***Pelecanus conspicillatus***, xeralmente coñecido como pelicano australiano ou pelicano de anteollos, é unha especie de ave acuática grande da familia Pelecanidae, que vive principalmente nas augas continentais e costeiras de Australia e Nova Guinea, pero tamén en Fiji, e partes de Indonesia e como ave errante en Nova Zelandia. É unha ave predominantemente branca con ás negras e un peteiro rosa. Considérase a ave viva co peteiro máis longo. Come principalmente peixes, pero tamén pode comer aves e desperdicios.

## Taxonomía 
O pelicano australiano foi descrito inicialmente polo naturalista holandés Coenraad Jacob Temminck en 1824. O seu epíteto de especie deriva da palabra latina *conspicere*, que significa 'observar', e refírese á súa aparencia de "ave con lentes" debido ás rechamantes marcas arredor dos seus ollos.

### Descrición 
miniatura|esquerda|Pelicano australiano en voo.

É un pelicano de tamaño medio para os estándares dos pelicanos, cunha envergadura de ás de 2,3 a 2,6 m. O seu peso vai de 4 a 13&nbsp;kg, aínda que a maioría destes pelicanos pesan entre 4,5 e 7,7&nbsp;kg. O seu peteiro rosado claro é enorme, mesmo entre as especies de pelicanos, e é o máis longo no mundo das aves. O récord rexistrado de tamaño do seu peteiro é de 50&nbsp;cm. As femias son lixeiramente menores e teñen un peteiro significativamente menor, que pode medir só 34,6&nbsp;cm na madureza. A lonxitude total aumenta moito ao sumar a do peteiro e adoita ser de entre 152 e 188&nbsp;cm, o que fai que quede situado xunto co pelicano crespo como o pelicano máis longo (sen o peteiro non o sería).

dereita|miniatura|Pelicano co peteiro aberto, que mostra a lonxitude do peteiro e o tamaño da bolsa.

En conxunto, o pelicano australiano é predominantemente de cor branca. Ten unha zona branca sobre a parte superior da á e unha forma de V branca na parte posterior do corpo con negro arredor das rémixes primarias. Durante a época de cortexo a pel orbital e da o cuarto distal do peteiro son de cor alaranxada e a bolsa pode ter cores variadas volvéndose azul escura, rosa ou escarlata. Os adultos que non están reproducíndose teñen un peteiro e o anel arredor do ollo amarelo claro e a bolsa rosa clara. As aves inmaturas son similares aos adultos, pero a cor negra está substituída por marrón e a área branca sobre a parte superior da á é máis reducida. En conxunto, a súa aparencia é bastante similar á doutros pelicanos, aínda que a especie é alopátrica.

Os pelicanos australianos non seguen un patrón especial de movemento regular, senón que simplemente seguen a dispoñibilidade de alimento nas distintas zonas. Con frecuencia, os períodos de seca preceden aos desprazamentos destes animais. Por exemplo, cando o lago Eyre, que normalmente está seco, se encheu de auga de 1974 a 1976, só uns poucos pelicanos permaneceron arredor das cidades costeiras: cando os grandes lagos interiores se secaron outra vez, a poboación dispersouse, e víanse bandadas de miles de individuos nas costas do norte australiano. Nalgunhas ocasións, son simplemente levados polo vento a novos lugares. É un visitante bastante regular das costas do sur de Nova Guinea, e das Illas Bismarck e Illas Salomón. Pode aparecer como ave divagante na Illa Christmas, Vanuatu, Fiji, Palau e Nova Zelandia. A irrupción dunha poboación ocorreu en Indonesia en 1978, e os pelicanos australianos chegaron a Sulawesi, Xava e posiblemente a Sumatra. Os ovos incúbanse durante de 32 a 35 días. Os pitiños eclosionan espidos, pero rapidamente lles crece penuxe gris. Despois de que eclosionan, o fillo máis vello será o máis alimentado, e o máis pequeno finalmente morre de fame ou matado polos irmáns (cainismo). Durante as primeiras dúas semanas as crías son alimentadas con líquido regurxitado, pero nos seguintes dous meses son alimentados con peixes e algúns invertebrados enteiros. Nas colonias, cando as crías teñen uns 25 días, forman grupos de alimentación. Os pelicanos novos empluman arredor do terceiro mes de idade.

## Status 
miniatura|esquerda|Descansando na praia de Monkey Mia.

*P. conspicillatus* non está ameazado globalmente. É bastante común nos hábitats axeitados para el. Na enchedura temporal polas chuvias do lago Eyre de marzo de 1990, reproducíronse alí uns 200.000 pelicanos adultos. A especie está legalmente protexida e non parece estar sufrindo ningún efecto inmediato negativo pola polución.

En varias áreas, como na praia de Monkey Mia, Australia Occidental e en The Entrance, Nova Gales do Sur, os pelicanos poden asociarse cos humanos e poden mesmo solicitarlles comida; porén, son moi sensibles ás molestias causadas polos humanos cando están aniñando. Adáptanse rapidamente a corpos artificiais de auga como encoros con tal de que non naveguen regularmente barcas por eles. Debido á popularidade dos deportes en augas abertas, o hábitat deste pelicano sufriu considerablemente menos que as zonas húmidas con máis vexetación de Australia. O pelicano australiano foi avaliado como Pouco preocupante na Lista vermella da IUCN de Especies Ameazadas.

## Galería 

Ficheiro:AustralianPelicansMcArthurRiverMouth.jpg|Algúns pelicanos australianos na desembocadura do río McArthur
Ficheiro:Pelican@melb zoo02.jpg|No Zoo de Melbourne
Ficheiro:Pelican feeding at The Entrance.jpg|Alimentación artificial en The Entrance, Nova Gales do Sur
Ficheiro:Australian Pelican.jpg|Pousados nunha praia na Illa Moreton
Ficheiro:Australian-Pelican-1.jpg|No lago Albert, Nova Gales do Sur
Ficheiro:Tangalooma Pelican.JPG|En Tangalooma, durante unha sesión de alimentación artificial
Ficheiro:Pelecanus conspicillatus.jpg|En Noosaville, Queensland
Ficheiro:Strange pelican behaviour.jpg|Abrindo o peteiro
Ficheiro:Australian-Pelican-Portside-1.jpg|En Portside Wharf en Brisbane, Queensland
Ficheiro:Australian Pelicans.jpg|Tres pelicanos australianos descansando
Ficheiro:Brillenpelikan_(Pelecanus-conspicillatus)_Weltvogelpark_Walsrode_2010.jpg|Pelicano australiano en plena calor do verán en Weltvogelpark Walsrode
Ficheiro:Brillenpelikan_(Pelecanus-conspicillatus)_Weltvogelpark_Walsrode_2010-2.jpg|Pelicano australiano capturando unha presa en Weltvogelpark Walsrode
Ficheiro:Pelecanus conspicillatus pair swimming.jpg|Un par de individuos nadando, en Claremont, Tasmania, Australia
Ficheiro:Australian Pelican takeoff.jpg|Pelicano australiano engalando en Blackwattle Bay, Sidney, Nova Gales do Sur

## Notas 
## Véxase tamén 
### Ligazóns externas 
* Pelican videos en Internet Bird Collection
* Australian Pelican *Pelecanus conspicillatus* , BirdLife International
* Australian Museum fact sheet
* Gould's *The Birds of Australia* plate
* Aussie Pelicans, Victor Harbor, South Australia